CELEX: 32006R1257
Language: ro
Date: 2006-08-21
Title: Regulamentul (CE) nr. 1257/2006 al Comisiei din 21 august 2006 de aprobare a modificării caietului de sarcini al unei indicații geografice din registrul denumirilor de origine protejate și al indicațiilor geografice protejate (Nocciola di Giffoni) (IGP)

Anunţ juridic important

|

32006R1257

Jurnalul Oficial L 228 , 22/08/2006 p. 0017 - 0021

		20060821Regulamentul (CE) nr. 1257/2006 al Comisieidin 21 august 2006de aprobare a modificării caietului de sarcini al unei indicații geografice din registrul denumirilor de origine protejate și al indicațiilor geografice protejate (Nocciola di Giffoni) (IGP)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare [1], în special articolul 9 alineatul (2) teza a doua,întrucât:(1) În conformitate cu articolul 9 alineatul (2) din Regulamentul (CE) nr. 510/2006 și în temeiul articolului 17 alineatul (2) din regulamentul respectiv, Comisia a procedat la examinarea cererii Italiei de aprobare a modificărilor caietului de sarcini al indicației geografice protejate "Nocciola di Giffoni".(2) Cererea are ca scop modificarea caietului de sarcini în ceea ce privește elementele care atestă că produsele agricole sunt originare din aria geografică, normele specifice de etichetare și cerințele care trebuie respectate în temeiul dispozițiilor naționale.(3) În ceea ce privește elementele care dovedesc că produsele agricole sunt originare din aria geografică, modificarea urmărește să precizeze că producătorii trebuie să țină registre de producție și să declare cantitățile produse în afara obligației de a ține registre pentru parcele în localitățile respective.(4) În ceea ce privește normele specifice de etichetare, simbolul grafic al indicației geografice respective a fost modificat, iar caietul de sarcini precizează că pe viitor acest simbol grafic trebuie să apară pe etichetarea produselor agricole în cauză.(5) În ceea ce privește cerințele care trebuie respectate în temeiul dispozițiilor naționale, trimiterile la texte de aplicare elaborate de regiunea Campania cu privire la metoda de obținere și controale au fost suprimate.(6) În urma examinării acestei cereri de modificare, s-a considerat că este vorba de o modificare care, pe de o parte, este în conformitate cu cerințele Regulamentului (CE) nr. 510/2006 și, pe de altă parte, că este o modificare minoră. Acest ultim motiv se datorează faptului că modificarea nu vizează caracteristicile esențiale ale produsului și nu alterează raportul său cu aria geografică.(7) Prin urmare, este necesar, pentru indicația geografică protejată "Nocciola di Giffoni", să se aprobe modificarea caietului de sarcini menționat la articolul 4 alineatul (2) din Regulamentul (CE) nr. 510/2006, fără să se urmeze procedura prevăzută la articolul 6 alineatul (2) și la articolul 7 din regulamentul respectiv.(8) De asemenea, este necesar să se procedeze la publicarea elementelor menționate la articolul 6 alineatul (2) din Regulamentul (CE) nr. 510/2006. În conformitate cu articolul 17 alineatul (2) din regulamentul respectiv, acest lucru implică publicarea unei fișe recapitulative a caietului de sarcini, stabilită în conformitate cu dispozițiile Regulamentului (CE) nr. 383/2004 [2],ADOPTĂ PREZENTUL REGULAMENT:Articolul 1Caietul de sarcini al indicației geografice "Nocciola di Giffoni" se modifică în conformitate cu anexa I la prezentul regulament.Articolul 2Fișa recapitulativă consolidată ce reia elementele principale ale caietului de sarcini este prevăzută de anexa II la prezentul regulament.Articolul 3Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 21 august 2006.Pentru ComisieMariann Fischer BoelMembru al Comisiei[1] JO L 93, 31.3.2006, p. 12.[2] JO L 64, 2.3.2004, p. 16.--------------------------------------------------20060821ANEXA ILa caietul de sarcini al indicației geografice "Nocciola di Giffoni" (Italia), se aprobă următoarele modificări:1. La articolul 4 se elimină următoarele fraze:- "Utilizarea de tehnici culturale și agronomice trebuie să fie efectuată în conformitate cu modalitățile indicate de serviciile competente din Regiunea Campania";- "În aceste limite, Regiunea Campania, luând în considerare evoluția sezonieră și condițiile de mediu de cultură, stabilește anual, în mod indicativ, o producție medie unitară."2. La articolul 5,- următoarea frază:"Ministerul resurselor agricole, alimentare și forestiere indică normele care trebuie adoptate pentru înscrierea, pentru îndeplinirea declarațiilor anuale de producție și pentru certificările corespunzătoare în scopul unui control corect și oportun al producției recunoscute și comercializate anual cu indicarea geografică."se înlocuiește cu următoarea frază:"Dovada originii este asigurată, de asemenea, prin ținerea registrelor de producție și declararea în timp util a cantităților produse.";- următoarea frază se elimină:"Menținerea de condiții tehnice corespunzătoare, astfel cum sunt descrise la articolul 4, se asigură de Regiunea Campania."3. La articolul 7,următoarele fraze:"La cererea producătorilor interesați, se poate utiliza în etichetare un simbol grafic. Acest simbol corespunde imaginii artistice, inclusiv baza colorimetrică eventuală, a emblemei figurative sau logotipului specific și univoc care trebuie utilizat întotdeauna împreună cu indicația geografică."Indicația "produs în Italia" trebuie, de asemenea, să apară pentru loturile destinate exportului.se înlocuiesc cu următoarele fraze:"În etichetare trebuie să se folosească simbolul distinctiv al indicației geografice protejate, constituit dintr-un oval și din inscripția "Nocciola di Giffoni". În partea de jos în dreapta sunt reprezentate stilizat două alune suprapuse, iar în partea de jos în stânga apare simbolul grafic al indicației geografice protejate, după cum se ilustrează în continuare."--------------------------------------------------20060821ANEXA IIFIȘĂ CONSOLIDATĂREGULAMENTUL (CE) NR. 510/2006 AL CONSILIULUI"NOCCIOLA DI GIFFONI"(Nr. CE: IT/117/1538/ 29.4.2004)DOP ( ) IGP (X)Prezenta fișă este un rezumat stabilit cu titlu informativ. Pentru informații complete, persoanele interesate sunt invitate să consulte versiunea completă a caietului de sarcini fie la serviciile autorităților naționale indicate la secțiunea 1, fie la serviciile Comisiei Europene [1].1. Serviciul competent al statului membru Denumire : Ministero delle Politiche Agricole e ForestaliDipartimento della Qualità dei Prodotti Agroalimentari e dei ServiziAdresă : Via XX Settembre, 20I-00187 RomaTelefon : (39-06) 481 99 68Fax : (39-06) 42013126E-mail : qtc3@politicheagricole.it2. Grupul solicitant Denumire : Associazione produttori nocciole tonda di GiffoniAdresă : via A. Russomando, 9I-84095 Giffoni Valle Piana (SA)Telefon : (39-089) 86 64 90Fax : (39-089) 982 81 59E-mail : info@tondadigiffoni.itCompoziție : producători/transformatori (X) ltele ( )3. Tipul produsului  Clasa 1.6 – Fructe, legume și cereale în stare proaspătă sau transformată4. Descrierea caietului de sarcini [rezumatul condițiilor de la articolul 4 alineatul (2)]4.1. Nume : "Nocciola di Giffoni"Indicația "Nocciola di Giffoni" desemnează exclusiv fructul biotipurilor corespunzând soiului de alun "Tonda di Giffoni", produs în aria geografică definită la punctul 4.3.Pentru punerea în consum, "Nocciola di Giffoni" trebuie să prezinte următoarele caracteristici:achenă de dimensiune medie, care nu măsoară mai puțin de 18 mm, sferoidală;coajă de culoare maro cu striații mai închise;sămânță sferoidală care nu măsoară mai puțin de 13 mm;pulpă de culoare albă, consistentă, cu miros agreabil.4.3. Aria geografică : Zona de producție cuprinde parțial teritoriul provinciei Salerno și acoperă integral teritoriul următoarelor comune: Giffoni Valle Piana, Giffoni Sei Casali, San Cipriano Piacentino, Fisciano, Calvanico, Castiglione del Genovesi, Montecorvino Rovella; precum și parțial următoarele comune: Baronissi, Montecorvino Pugliano, Olevano sul Tusciano, San Mango Piemonte, Acerno.4.4. Dovada originii : Alunișurile eligibile pentru producerea de "Nocciola di Giffoni" sunt introduse într-un registru ținut de organismul de control, a cărui copie se depune la comunele din aria geografică.Dovada originii este, de asemenea, asigurată prin ținerea registrelor de producție și declararea în timp util a cantităților produse.4.5. Metoda obținerii : Condițiile de mediu ale culturii alunului destinat producției de alune Giffoni trebuie să fie condițiile tradiționale ale regiunii, adică acestea trebuie să confere produsului caracteristicile sale specifice de calitate.Distanța de plantare, modul de creștere și de tăiere trebuie să fie cele aplicate în mod curent; densitatea nu trebuie să depășească 660 de plante la hectar, iar modul de creștere trebuie să fie ori sub formă de arbuști cu mai multe tulpini, ori sub formă de pahar sau de arbust.Sunt de asemenea admise procedeele de tăiere în formă de epsilon și de gard viu cu condiția să fie aplicate cu respectarea caracteristicilor de calitate și cu un număr care să nu depășească 1000 de plante la hectar.Producția unitară maximă autorizată este de 40 q la hectar în cultura specializată.4.6. Raport: : Cerințele pentru alunele Giffoni sunt legate de mediu și de factori naturali și umani proprii zonei de producție. În special, alunele Giffoni sunt cultivate într-un biotop local care favorizează caracteristicile plantei în prezența factorilor climatici proprii zonei delimitate ce se situează pe teritorii din Campania cu trăsături particulare. Varietatea "Tonda di giffoni" găsește în această zonă ambianța sa favorabilă, căci solul, de natură și de origine vulcanică, oferă cele mai bune condiții de fertilitate.4.7. Structura de control: Denumire : IS.ME.CERTAdresă : Via G. Porzio, Centro direzionale Isola G/1 Scala CI-80143 NapoliTelefon : (39-081) 787 97 89Fax : (39-081) 604 01 76E-mail : —4.8. Etichetare: Alunele Giffoni trebuie să fie comercializate în saci pentru produsele cu coajă sau în saci ori în cutii pentru sâmburii fără coajă.În toate cazurile, mențiunile "Nocciola di Giffoni", "Indicație geografică protejată" și simbolul grafic corespunzător trebuie să figureze pe ambalaj.4.9. Cerințe naționale:  —[1] Comisia Europeană, Direcția generală pentru agricultură și dezvoltare rurală, politica de calitate a produselor agricole, B-1049 Bruxelles.--------------------------------------------------